
Argument 


Lucrarea de faţă se înscrie cu numărul 3 în seria 
biobibliografiilor Personalităţi vasluiene editate de Biblioteca 
Judeţeană “Nicolae Milescu Spătarul” Vaslui prin Serviciul 
Informare bibliografică şi documentare şi conţine momente 
principale din viaţa şi activitatea literară a scriitorului loan 
Baban, o personalitate de seamă a vieţii culturale vasluiene, un 
om cu mari energii sufleteşti, care reuşeşte să adune şi să le 
exprime, cu multă măiestrie şi vigoare, idei, revelații, amintiri şi 
găseşte timpul necesar de a le organiza în arhitectura scrierilor 
sale. 

Această lucrare este un omagiu adus de biblioteca noastră 
unui constant şi dedicat colaborator, domnului loan Baban, 
profesor şi scriitor, la împlinirea a 70 de ani de la naştere. 

Biobibliografia inserează componentele specifice pentru 
acest gen de publicaţii: date biografice, partea bibliografică, 
articole semnate de personalităţi notorii din domeniu: Theodor 
Codreanu, Teodor Pracsiu, Simion Bărbulescu, Gheorghe Capşa, 
Daniel Dragomirescu, etc., referinţe critice, constituind un suport 
esenţial pentru informare şi documentare atât pentru elevi, cât şi 
pentru profesori. 

Lucrarea este destinată tuturor celor care doresc să 
cunoască creaţia literară a scriitorului loan Baban. 

Aduc mulţumiri tuturor colegilor care m-au ajutat în 
procesul elaborării lucrării. 


Bibliograf, Liliana Moga 


Repere biografice 


loan Baban s-a născut la 6 august 1937 în satul Albeşti, 
comuna  Deleşti, judetul Vaslui într-o familie de ţărani, 
consideraţi, după 1948, mijlocaşi. 

Este cel de-al patrulea copil din cei zece ai familiei lui Pavel 
Baban şi al Elenei (născută Chiratcu). Tatăl era un om priceput la 
toate şi mânuia cu măiestrie creionul negru cu care realiza 
caricaturi şi portrete ale celor din jur. În plus cânta la vioară, în 
tinereţe avându-l drept maestru pe un cunoscut lăutar din zonă, 
Jompa, un ţigan deştept din Fâstâci, azi comuna Deleşti. Bunicul 
dinspre tată a fost în două rânduri primar al comunei Deleşti din 
partea Partidului Ţărănesc. 

Viitorul profesor şi scriitor a urmat cursurile şcolii primare 
din satul natal între anii 1943-1947, după ce învățase să scrie şi 
să citească din cărţile fraţilor mai mari şi fiind un copil dotat cu o 
bună memorie, a fost atras de timpuriu de lumea cărţilor. În anul 
1943, când în şcoală s-au instalat nemţii, în timpul războiului, 
cum modesta bibliotecă fusese scoasă afară, el lua din 
grămăjoara de cărţi ceea ce îi plăcea, iar după ce le citea, le 
punea la loc. Aşa i-a cunoscut pe Mihai Eminescu, pe Alexandru 
Vlahuţă şi pe Petre Ispirescu. 

Deşi a luat premiul I în fiecare an şcolar, viitorul cărturar a 
rămas acasă după absolvirea şcolii primare, pentru că familia 
numeroasă cu greu îşi putea agonisi traiul zilnic după război şi 
nici nu se punea problema trimiterii lui la şcoală, la oraş. La 
toate acestea s-au mai adăugat şi anii de foamete din 1946-1947. 
Un an pierdut pentru şcoală a avut un efect descurajator. 

Când, în 1948, în urma intrării în vigoare a unei noi 
Reforme a Învăţământului, s-a înfiinţat Şcoala Elementară de 7 
ani din comuna Deleşti, satul reşedinţă de comună, aflat la circa 

trei kilometri de satul natal, loan Baban s-a dus în clasa a V-a a 
acestei şcoli, fiind nevoit să facă naveta de şase kilometri zilnic, 
timp de trei ani şi pe vreme bună şi pe vreme rea. În cei trei ani 
de şcoală elementară a fost un elev remarcat de profesori, 
premiant la sfârşitul fiecărei clase. În 1951, după absolvirea 
şcolii elementare, a dat concurs de admitere la Şcoala Medie de 
10 ani, fostul şi viitorul Liceu “Mihail Kogălniceanu”, iar din 
toamna următoare şi până în 1954 a urmat cursurile acestui 
liceu. Dă examenul de maturitate (aşa se chema atunci 
bacalaureatul) şi se încadrează în învăţământ ca profesor 
suplinitor la lIvăneşti şi Bălteni, după ce se prezentase la 
examenul de admitere la Facultatea de Filologie a Universităţii 
din laşi, dar fiind nevoit să renunţe din pricina aceloraşi 
dificultăţi materiale. 

Între anii 1955-1958 este militar în termen, efectuându-şi 
serviciul militar la Bucureşti la aviaţie, iar din ianuarie 1959 
până în 1973 este pe rând, profesor necalificat, apoi calificat, 
titular şi director al Şcolii Generale de 8 ani, apoi de 10 ani, din 
comuna Laza. În 1960 este student la Facultatea de Filologie a 
Institutului Pedagogic de trei ani din laşi, cursuri fără frecvenţă, 
absolvent în 1963, iar din anul 1965 urmează cursurile fără 
frecvenţă ale Facultăţii de Filologie a Universităţii “Al. I. Cuza” 
din laşi, licenţiat în 1970 cu o teză despre romanul lui Mihail 
Sadoveanu. În 1964 a promovat examenul de definitivat, în 
1971, examenul de gradul doi, în 1980, examenul de gradul |. 
În 1973, în urma concursului de ocupare a unor posturi 
didactice devine profesor titular de limba şi literatura română la 
Liceul Nr. 1 (azi Ştefan Procopiu) din Vaslui. Între anii 
1977-1980 a fost director al Şcolii Generale nr. 1 din Vaslui, iar 
între anii 1990-1995, inspector şcolar de limba şi literatura 
română la Inspectoratul Şcolar Judeţean Vaslui. Apoi, până la 
pensionare şi după, a predat limba şi literatura română la Liceul 


“Emil Racoviţă” şi Colegiul Economic “Anghel Rugină” din 
Vaslui. 

Deţine Diploma de profesor evidenţiat, obţinută pentru 
realizările deosebite în domeniul didactic. În 1997 se 
pensionează, dar continuă să lucreze ca profesor la liceele din 
oraş şi la alte şcoli. Cititor pasionat încă din fragedă copilărie, şi-a 
încercat condeiul şi în timpul cursurilor liceale, dar la vremea 
aceea se ajungea foarte greu în publicaţii. 

Debutează cu versuri în presa locală, Vremea nouă, în 
1968, după ce, în 1966 apăruse într-o dezbatere cu Mircea 
Radu lacoban în revista Iaşul literar despre Mihai Eminescu, 
revizor şcolar, având în vedere că la Şcoala Laza, unde loan 
Baban era director, mai exista copia procesului verbal încheiat de 
marele poet în urma vizitării şcolii în primăvara anului 1876. În 
anii următori a lărgit aria colaborărilor la publicaţii ca: Tribuna 
învățământului (la această publicaţie a fost un colaborator 
permanent între anii 1990-1998, timp în care a publicat 
numeroase eseuri, articole, comentarii cu caracter didactic şi 
literar), Vremea nouă, Adevărul, Școala bârlădeană, 
Vocea Huşului., Cronica, Gazeta de Est, Apolo, Ethos, 
Est, Păreri tutovene, Convorbiri literare, Îndrumătorul 
culiural, Adevărul literar de Vaslui, la care este şi redactor, 
ş.a. 

Poetul loan Baban a debutat cu volumul Norii cu 
melancolii în 1999, în care cultivă o lirică a marilor întrebări 
sub zodia unui neomodernism echilibrat (Eseu prozaic, 
Adevăruri simple, Brâncuşiană, Nedumerire, etc.). În 
Ispite lirice multe teme se reiau, dar motivele se nuanţează, iar 
o reîntoarcere la valorile clasice ale poeziei este uşor observabilă 
în Năluca, Imn moldav, dar şi o abordare neomodernistă a 
motivelor lirice ca în Cotidiană, Un clovn, Argheziană, 
Algebră. 


Volumul Neguţăiorul de drum din 2002, apărut într-o 
ediţie bilingvă, româno-engleză, traducerea aparţinând Ancăi 
Dascălu, este interesant prin diversitatea motivelor lirice, unele 
dintre ele abordate într-o manieră postmodernistă şi privesc 
raportul eului liric cu realitatea în care trăieşte: Neguțtătorul de 
drum, Creaţie, Formulări deşarte. Nu lipsesc poemele care 
repun în circuit motive mitologice: Sunt un pescar, Tomis, 
Călătorie, Biblică. Despre acest ciclu, Emilian Marcu spune: 
“Poezia de introspecţie a unor universuri mute rămâne teritoriul cel 
mai drag lui loan Baban” (Emilian Marcu, în Convorbiri 
literare, nr. 7, 2005, p. 136). 

În Apele tăcerii, din 2002, se îmbogăţeşte registrul liric 
al autorului cu atitudini lirice noi, excluzând din capul locului 
ideea că poezia nu mai serveşte la nimic, ci e doar artă pură. 
Rugă dă întreaga măsură unei asemenea percepții. Universul 
liric al lui loan Baban confirmă ideea că poezia are mari 
posibilităţi de exprimare, iar un popas în universul liric al acestui 
poet oferă clipe de graţie şi reflecţie. 

Proza lui loan Baban cuprinde povestiri, nuvele şi 
romane. Proza scurtă, în genere, are ca la Liviu Rebreanu, 
legătură cu romanul. Dacă în povestiri şi nuvele eroul este un 
individ aflat permanent într-o stare de conflict cu lumea în care 
trăieşte şi nu găseşte calea de comunicare, fiind de cele mai 
multe ori un învins (Bombele lui Fronea, Sfârşitul prea 
timpuriu al unei poveşti triste), în roman eroul, având vocaţia 
adevărului şi dreptăţii, se ciocneşte de o lume încremenită în 
tipare greu de înlăturat. Puterea este aceea care oferă individului 
o caricatură de libertate. Din această pricină trebuie să facă 
eforturi ca să răzbată la liman. Nici Dorin din Tărâmul interzis 
şi nici Toma Berdiu din Anotimpul imposibilei iubiri nu sunt 
nişte învinşi, sfârşitul romanelor este deschis spre un adevăr atât 
de mult căutat. Narațiunea obiectivă şi subiectivă ori toate 


deschiderile narative se pot descoperi în proza lui loan Baban, 
din acest punct de vedere el fiind un povestitor de talent. 

În 1989 a primit un premiu naţional pentru proză scurtă 
din volumul Dincolo de bine şi de rău, apărut în 1998. A 
primit deasemenea un premiu pentru manuscrisul volumului de 
umor Păcală şi Tândală în Europa la Festivalul Umorului de 
la Vaslui, diplome de onoare şi distincţii la Saloanele de Carte. 


Bibliografie 


Volume publicate (selectiv): 


1. Dincolo de bine şi de rău. Proză scurtă. Redactor 
Vasile Constantinescu. Coperta: după un desen al 
autorului. laşi, Editura Cronica, 1998, 158 p. Cuprinde: 
Un bulgăre de zăpadă, Bombele lui Fronea, Ultimul ţăran, 
Disputa, O anchetă. Debut editorial târziu deoarece 
prozele din volum au fost scrise cu mulţi ani în urmă, iar 
conţinutul lor era incompatibil cu cenzura vremii. 


2. Norii cu melancolii. Versuri. Redactor Marius Chelariu. 
Postfaţă de Teodor Pracsiu. laşi, Junimea, 1999, 72 p. 
Cuprinde: Norii cu melancolii, Dacă ai fi ştiut, Neputinţă, 
Anotimpul eroilor, Adevăruri simple, Mă întorc, Constatare, 
Neoromantică, Copilărie, Eseu prozaic, Eseu despre umbre, 
Mamă, Iluzie, Amiază, Mă voi întoarce, Neiubire, Dor, Ca 
o femeie, Introducere, Drum, Brâncuşiană, Cântec vechi, 
Meditaţie banală, Amintire, Uneori, Ultimul cântec, 
Belşug, Gând curat, Pază medievală, Miraj, Cuvintele, 
Nomazii, Comunicare, Vine o vreme, Inadaptare, Poem, 
Dimineaţă de primăvară, Soarele va râde de noi, Îndemn, 
Popas,  Aşteaptă-mă, Solitudine, Târziu, Poveste, 
Nedumerire, Istorie vitregă, Izvod, Cronică, Covor, Izvorul 

din urmă, Remuşcare, Acasă, Univers rustic I, Univers rustic 
II, Reproş, Incompatibilitate, O ţară nepereche, Peisaj 
marin l, Peisaj marin Il, Peisaj marin III, Peisaj marin 
IV, Peisaj marin V, Chemare, Trudă, Tăran pe glie, 
Evaziune l, Evaziune II, Evaziune III, Niciodată, Elegie, 
Anotimpuri uitate I, Anotimpuri uitate II, Anotimpul 
vânătorii, Anotimpul zăpezilor, Anotimpul de vis, Odă (în 
metru eminescian), Enigmă, Hohot, Deziluzie, Părere. 


O istorie ciudată. Proză scurtă. Redactor Cassian Maria 
Spiridon. Postfaţă Dan Ravaru. Coperta: Fenomeno - 
Remedios Varo. laşi, Editura Timpul, 2000, 138 p. 
Cuprinde: Scopul scuză mijloacele, Nevestele lui Lampion, 
O întâmplare hazlie, Un om neobişnuit, O istorie ciudată, 
Țăndărică, O mică evadare, Aventură riscantă, Ruşinea, 
Sfârşitul prea timpuriu al unei poveşti triste. 


Ispite lirice. Versuri. Cuvânt înainte Teodor Pracsiu. 
laşi, Junimea, 2000, 114 p. Cuprinde: Alter ego, Psalm, 
Tezaur, Pan, Vis, Eu cred, Sisif, Nu întrebaţi, N-aş putea 
spune, O dungă de cer, Strămoșii, Tăcere, Rustică, Ce 
importanţă are?, Hoţul, Hoinar, Somn, De-a baba-oarba, 
De nicăieri, Tablou grotesc, Ecou de primăvară, Omenire, 
Îndoială, Munţii, An vitreg, Pastel, Năluca, Imn moldav, 
Un cântec moldav, Se-ntorc ţăranii, Meditaţie gravă, 
Dorinţă, Remember, M-am dus să văd, O lumină mai 
cântă, Nu ştiu, Lasă-mi dorurile, Se-oprise toamna, 
Călătorie, Ce vom ajunge, Ca o rană deschisă, La noapte 
voi veni..., Urare, Mă întorc..., Coşmar, Eroi anonimi, 
Oraşul primăvara l, II, III, Un clovn, Ambiguitate I, II, 
Argheziană, Sonete I, II, Anotimpul lupului frumos, 
Autocunoaştere, Cântecele unei primăveri I, II, III, IV, V, 


VI, VII, VIII, IX, X, Era să fie, Algebră, Dedublare, Plus 

minus infinit, Rotaţii, Îndemn, Amnezii, Nesiguranţă, Sunt 
un neştiutor, Cotidiană, Stare naturală, Este posibil, 
Ultimul spectacol, Colocviu, Justiţie, Îngheţase ceasul, Dans 
oriental, Mănăstire, Indicaţie, Culegătorul de scoici, Aş fi 
trăit, Stare de amnezie, Întâmplare, Nu mă cunosc. 


Tărâmul interzis. Roman. Redactor Cassian Maria 
Spiridon. Coperta: după un desen al autorului — Peisaj. 
laşi, Editura Timpul, 2001, 340 p. Romanul a fost scris 
cu decenii în urmă, dar a fost definitivat între anii 1985- 
1988 şi a stat în manuscris încă vreo 12 ani. 


Neguţătorul de drum. The road merchant. Versuri. 
Versiune în limba engleză Anca Dascălu. Coperta de 
serie: Xoana. laşi, Editura Parnas, 2002, 120 p. 
Cuprinde: Neguţătorul de drum, Cântec, Sunt un pescar, 
Să mai aşteptăm, S-ar putea, Privirea ta rămâne, Privire 
ascunsă, Niciodată liniştea, Tomis, Anotimpul iutării, O 
tresărire numai, Destin vitreg, Creaţie, Peisaj deschis, 
Tablou pictural, Să aşteptăm, Celor ce vin, Moştenire, 
Istorie, Surâsul tău, Călătorie, Revenire, Anul nou, Poem, 
Solitudine, Formulări deşarie, Iubire, Nebuloasă, În miezul 
tăcerii, Poveste,  Fascinaţie,  Chemare, Autoportret, 
Perspectivă, Trubadur, Soclu, Identitate, Aş fi venit, 
Undeva eşti tu, Pastel, Trecere, Senzuală, De multă vreme, 
Neputinţă, M-am trezit, Cotidiană, Furtună, Ipotetică, 
Imponderabilitate, Omul negru, Acum cred, Septembrie, Mă 
bătea un gând, Întrebare, Miracol, Sat nou, Biblică, 
Chemare, Melancolie, Clown, Ochii ca tine, Hotar, 
Zădărnicie, Bucurie, Nu poţi goni întrebările, Magii, 
Orologii, Gând, Ultima întrebare, Oriunde, Trec prin 
orologii,  Pendulare,  Retrospectivă, Luptă,  Autodafe, 
Repaos, Lecţie 1, II, Călcâiul lui Ahile, Propoziţie, Ora, Poţi 

visa, Capăt de eternitate, Cântec fără sfârşit, Satul străbun, 
Ultima înviere, Poveste bizară. 


7. “Păcală şi Tândală în Europa” sau “Tăgârţa cu 
minciuni”. Volum de satiră şi umor. Vaslui, Editura 
Cutia Pandorei, 2004, 72 p. A apărut sub pseudonimul 
Radu Deleanu. 


8. Anotimpul imposibilei iubiri. Roman.2 
volume. Volumul I. laşi, Editura Timpul, 2005, 338 p. 
Cuprinde: I. Nu ştiu cine e Toma Berdiu, II. Irina e un fel 
de oaie rătăcită, III. Aveam impresia că în mine e întuneric, 
IV. Totdeauna ne este dor de cineva, V. Timpul... e şi el 
acolo..., VI. Şi bucuriile sunt posibile, VII. Drumuri croite, 
Drumuri ratate, VIII. Mici surprize, IX. Deşertăciunea 
deşertăciunilor. 


Coautor: 

al antologiilor de umor cu grupaje de catrene, epigrame, 
fabule, rondeluri şi sonete satirice: 

Satana în minijup, 2000 

Ridendo, 2002 

Sechestraţi în umor, 2004. 

al studiului închinat lui Ştefan cel Mare cu prilejul împlinirii 
unei jumătăţi de mileniu de la moartea marelui voievod: 

“500 de ani — Ştefan cel Mare între istorie şi legendă 
— o lecţie exemplară”, Vaslui, Editura Thalia, 2004, 20 p. 
Colaboratori prof. Vasile Ilie şi Emilian Agafiţei. Consultant 
ştiinţific Cătălina Mihalache — cercetător la Institutul de istorie 
A.D. Xenopol, laşi. Cuprinde: Portretul istoric al marelui voievod, 
Ștefan cel Mare, voievod umanist, Proiecţia legendară a eroului 
naţional, Urme ale lui Ştefan peste timp, Ștefan cel Mare şi 
Vasluiul, Posteritatea lui Ştefan cel Mare. 

Activitatea publicistică (selectiv): 


cuprinde sute de articole, comentarii, studii, recenzii, 
prefețe ale unor cărţi apărute sau în curs de apariţie, etc. 


Titu Maiorescu — in memoriam, în Gazeta de Est, 23 
febr. 1990; 

Un om, un destin, în Gazeta de Est, 3-9 august 1990; 

Nicolae Labiş in memoriam — E-un cântec tot ce sunt, în 
Adevărul de Vaslui, 21-26 decembrie 1990; 

Eminescu sau perenitatea spiritului românesc, în Curierul 
de Vaslui, 18 ian. 1991; 

Eminescu şi spiritualitatea românească, în Apolo, 15 ian. 
1994; 

Eminescu şi şcoala, în Apolo, 3 aprilie 1995; 

Două corelative, în Tribuna învăţământului, 17 aprilie 
1995; 

Să dăm cezarului ce-i al cezarului (despre Eminescu), în 
Tribuna învăţământului, 16 ian. 1996; 

Marin Sorescu — 60, în Tribuna învăţământului, 5 
martie 1996; 

Analfabeţi 'şcoliți', în Tribuna învăţământului, 19 
martie 1996; 

Scoala poate produce şi papagali, în Tribuna 
învăţământului, 14 mai 1996; 

I.L.Caragiale şi caragialismul, în Est, nr. 5, 2002; 

Poezia lui lon MâcneaVetrişanu, în Est, nr. 6, 2002; 

Poezia lui lon Mâcnea Vetrişanu, în Adevărul de Vaslui, 
7 oct. 2002; 

Daniela Oatu — Eternitate fragilă, cronică literară, în 
Meridianul, aprilie 2003; 


13 


Theodor Codreanu, "Caragiale  abisal', în Păreri 

tutovene, nr. 762-769, iulie-august 2004; 

Festivalul Umorului — 2004, în Meridianul, septembrie 
2004; 

Theodor Codreanu — "Basarabia sau Drama sfâşierii!, în 
Meridianul, 23-29 dec. 2004; 

Theodor Codreanu — 60, în Meridianul, aprilie 2005; 

Filigran, de Al.Poamă, comentariu, în Adevărul literar, 
nr. 1, 16 ianuarie 2006; 

Universul cărţilor — eseu, în Adevărul literar, 16 ianuarie 
2006; 

Despre receptivitate, în Adevărul literar, 4-6 februarie 
2006; 

Dan Ravaru, un om de cultură polivalent, în Monitorul, 5 
aprilie 2006; 

Lucian Blaga, universul liric, în Academia Bârlădeană, 
mai 2006; 

Marin Sorescu — 70, în Adevărul literar, nr. 6, 2006; 

Lucian Blaga in memoriam, în Adevărul literar, nr. 8, 
mai, 2006; 

Teodor Pracsiu şi lumea noastră, în Adevărul literar, nr. 9, 
iunie, 2006; 

Pescăruşii de la malul mării, de Petruţa Chiriac, un roman 
modern, în Adevărul literar, nr. 10, 2006; 

Dumitru V. Marin — TVV... 15... explozia, cronică, în 
Meridianul, oct. 2006; 

Starea de vulgaritate, în Adevărul literar, nr. 12, nov. 
2006; 

Ion lancu Lefter, în Academia Bârlădeană, aprilie 2007; 

Lucrări sub tipar: 

(o mare parte din creaţia poetică se află în manuscrise, în 
volume pregătite pentru tipar) 

Bagaj de prisos 

Târziu în Empireu 

Transcendenţa morilor de vânt 

Dresorul de nori 

Oglinzi înșelătoare 

Poemele toamnei — elegii 

Ecouri - elegii 


proză: 

Călătorie în deşert - microroman 

Vara cu ploi târzii - microroman 

Bombele lui Fronea — volum de proză scurtă 


wo eoe 


Dialectica stării nefireşti 

Aprecieri critice 


“loan Baban este un poet autentic şi - surprinzător! - un 
spirit cu multiple reticenţe şi scrupule artistice, argumentul cel 
mai la îndemână fiind acela că până acum nu şi-a asumat riscul 
de a scoate la iveală volumul de versuri de debut. El a optat cu 
înţelepciune pentru dictonul latin Festina lente!, alegându-şi, 
după o dreaptă cumpănire momentul optim al ieşirii în lume. Nu 
încape îndoială că autorul ar fi fost îndreptăţit la un debut mai 
timpuriu dată fiind experienţa lirică acumulată şi maturitatea 
creatoare, aserţiunea fiind valabilă şi pentru proza sa atât de bine 
articulată narativ. 

Norii cu melancolii (titlu-şoc, bogat conotativ şi vag 
explicit, sub o arcuire metaforică bine temperată) reuneşte creaţii 
mai vechi şi mai noi din diverse vârste lirice consfinţind un destin 
semnificativ în câmpul literaturii noastre contemporane. Nu 
putem admite că loan Baban este ieşit din timp fiindcă verbul său 
este modern şi incitant, locvace şi persuasiv, dar nici nu 
încercăm, deocamdată, o situare a scriitorului într-una din 
generaţiile poetice postbelice, (sunt vreo şapte, dacă am numărat 
bine, începând cu redutabilul Arghezi, născut în celălalt secol şi 
beneficiind de o longevitate artisitcă pilduitoare şi până la 
“generaţia '90”, abia ieşită din “marsupiul” sublim al debutului 
publicistic şi editorial). 

Temele, motivele, obsesiile lirice ale poetului sunt “topite” 
discret în structura fragil expresivă a poemelor: timpul, iertarea, 
frunza, Orfeu, pământul (condiţia Terrei), dragostea, mânzul, 
dorul, întoarcerea în spaţiul mirific al copilăriei (una din temele 
predilecte), Golgota, plopii fără soţ, izvorul, eternitatea, cuvintele, 
cerul, glia, pâinea, limba română, Brâncuşi, etc. 

Degustător rafinat al marii poezii clasice şi moderne, 
româneşti şi universale, loan Baban n-ar putea afirma că se 

revendică hotărât de la o şcoală lirică anume, de la un curent 
literar ori de la o personalitate emblematic-tiranică. 

Însuşindu-şi în spirit lecţia poetică a altora, autorul 
înţelege să fie el însuşi, cultivându-şi vocaţia cu discreţie şi 
discernământ. Influențele — dacă sunt — se resorb în retortele 
tainice ale creaţiei, oferindu-ne o alchimie sublimată, expresivă, 
personalizată. Poetul a ştiut să-şi contureze universul său liric, 
nostalgic-sentimental,  evanescent-evocator, înlăuntrul căruia 
viziunea metaforică, adesea luxuriantă organizată în volute 
livreşti, semnifică o vârstă lirică solară, detectabilă în structurile 
monolitice cât şi în detaliile-cheie ale poemelor de referinţă. Sunt 
citate în acest sens: Eseu prozaic, Mamă, Dor, Brâncuşiană, 
Nedumerire, ş.a. 

Decantate lent prin ani, vârstele poetului se întrevăd 
laolaltă în acest volum inaugural, confirmând ordinea interioară a 
sensibilităţii sale poetice şi indicând o traiectorie artistică liber 
asumată”. 

TEODOR PRACSIU, Vârstele poetului, în loc de postfață 
la loan Baban, Norii cu melancolii, Editura Junimea, laşi, 
1999. 


“Scriu aceste rânduri cu bucuria de a fi, cred, primul 
cititor al unei noi cărţi a profesorului loan Baban. Domnia sa 
mi-a făcut cinstea de a-mi încredința manuscrisul volumului de 
proză scurtă O istorie ciudată înaintea publicării permiţându- 
mi şi să-mi exprim impresiile pe calea nobilă a tiparului. 

Mai întâi trebuie să mărturisesc faptul că mulţi ani l-am 
crezut doar un talentat poet pe care împrejurările îl împiedicau 
să-şi dezvăluie întreaga gamă a trăirilor sufleteşti şi bănuiam, 
fireşte existenţa multor versuri de “sertar”. Dar apariţia volumului 
Dincolo de bine şi de rău (Editura Cronica, laşi, 1998), mi-a 
oferit imaginea unui prozator care de ani şi ani migălea sute de 

pagini, multe dintre ele fără vreo şansă de a fi publicate în acele 
timpuri ale cenzurii. Volumul de faţă mi-a întregit pe deplin 
imaginea respectivă înscriind-o totodată în coordonatele valorice 
care le completau pe cele anterioare. 

Proza lui loan Baban, fără a se încadra unor canoane 
procustiene care să-i confere apartenenţa la clasicism, 
modernism, postmodernism, etc., este în primul rând o geografie 
artistică, literară, psihologică, etnografică a unui ţinut care există 
în mod real (Valea Racovei în speţă) dar şi în mod imaginar, 
trecut prin filtrul creativităţii autorului. Aceasta fiindcă scriitorul 
realizează o temeinică simbioză, fără dezacorduri armonice, între 
faptele de viaţă trăite personal sau cunoscute direct de la sursă şi 
ficţiunea literară. Aici, în zona geografică aparţinând acum din 
punct de vedere artistic domnului loan Baban (locurile s-au mai 
regăsit literar doar în paginile, din păcate uitate, ale lui loan 
Adam şi, episodic, la Al.Vlahuţă) spectaculosul aparent îl vom 
sesiza doar referitor la relief. Oamenii se manifestă mult mai 
reţinut dar cu atât mai intense sunt trăirile lor interioare. 

Ceea ce caracterizează de la bun început personajele 
prozelor lui loan Baban, pe lângă această interiorizare, este 
marginalizarea lor de către strivitoarele împrejurări sociale şi 
istorice pe care le parcurg, la care se adaugă, aproape diabolic, 
neşansele şi neîmplinirile personale. Istoria este necruțătoare cu 
fruntaşii satului tradiţional românesc de genul bătrânului Toader 
Avasiloaie, pe care tăvălugul social al colectivizării îl striveşte 
treptat, cu sadism, până la anihilarea deplină a personalităţii. 
Colhozul rusesc impus şi la noi prin cozile de topor recrutate 
dintre puturoşii şi beţivii satelor i-a lichidat mai întâi pe aşa-zişii 
chiaburi în mod direct, printr-un sistem draconic de constrângeri 
descris pe larg de autor, sau la modul direct, “manu-militari” ca 
în masacrul din pădurea Bălteni, evocat în povestirea O istorie 
ciudată. Este un mare merit curajul autorului de a investiga 


literar această cruntă perioadă din viaţa satului românesc asupra 

căruia se aşterne o tot mai consistentă perdea de fum. Şi, în mod 
cel puţin ciudat, ştim mult mai multe despre Ștefan cel Mare de 
exemplu decât despre colectivizare sau despre Auschwitz decât 
despre Canal sau Poarta Albă. 

De o dureroasă intensitate sunt şi paginile care dezvăluie 
suferinţele trăite de copii la cele mai fragede vârste, suferinţe pe 
care Dostoievski le considera cea mai oribilă crimă împotriva 
umanităţii. Suferinţa este mai mult aluzivă în povestirea O mică 
evadare pe care o considerăm drept una dintre cele mai 
realizate din acest volum. Probabil şi fiindcă micuțul Andrei nu 
poate realiza starea sa de nefericire. Contactul său impresionant 
cu lumea rurală, contrapondere luminoasă a  orfelinatului, 
depăşeşte obişnuita ficţiune literară transpunându-se în spaţiul 
oniricului, presupunând totodată existenţa în subconştient a unor 
reminiscenţe arhetipale, revigorate în momentele limită. Dacă în 
povestirea de mai sus predomină imaginare raze de lumină, 
copilăria învățătorului Titus Artemie este copleşită de suferinţă. 
Lipsa oricărei afecţiuni materne, durerile fizice şi morale îl fac pe 
copil să-şi dorească moartea. Există oameni buni care îl salvează, 
dar destinul său rămâne tragic; războiul va desăvârşi ceea ce a 
început răutatea individuală a oamenilor. 

Galeria marginalizaţilor este completată cu numeroase alte 
personaje pe care cititorul le va descoperi în paginile cărţii. 
Autorul volumului abordează şi fantasticul în viziune folclorică 
(Aventură riscantă). Un loc aparte în lumea scrisului său îl 
ocupă redarea grotescului în construirea unor personaje 
(Nevesiele lui Lampion) sau în coordonatele unei absurde 
organizări economice. Simpla dorinţă a unor cetăţeni de a bea o 
bere declanşează stări şi atitudini groteşti în O întâmplare 
hazlie. 

Autorul posedă o adevărată tehnică a amănuntului, 
personajele sunt descrise cu minuţiozitate ca înfăţişare, limbaj, 


îmbrăcăminte, toate acestea organizându-se ca elemente de 

referinţă. La fel se întâmplă cu peisajul natural, aspectul şi 
structura satelor, casele, interiorul acestora. 

Ţinutul prozatorului este în excusivitate rural şi această 
caracteristică este evidentă. Un merit este acela că evită capcana 
unei excesive prezentări a elementelor etnografice sau folclorice, 
ceea ce ar fi dăunat valorii literare. Acestea există dar sunt 
utilizate subtil şi cu măsură, la fel ca şi lexicul local. 

Nu putem decât să salutăm apariţia cărţii şi să aşteptăm în 
continuare noi călătorii în acest ţinut pământesc şi sufletesc”. 

DAN RAVARU, postfață la loan Baban, O istorie 
ciudată, Editura Timpul, laşi, 2000. 


“Abia dacă s-au estompat impresiile pe marginea primului 
volum de versuri al lui loan Baban (Norii cu melancolii) şi 
autorul se grăbeşte să ofere cititorilor săi un nou florilegiu liric, 
aşezat sub titlul vag conotativ, Ispite lirice. Sunt adunate aici 
poeme înscrise pe o acoladă mai largă de timp (peste două 
decenii), ceea ce atestă, pe de o parte, luciditatea auctorială, 
autoexigenţa (câteva lucrări au fost revăzute), pe de alta, curajul 
poetului de a privi fără complexe intelectuale în oglinzile 
schimbătoare ale timpului. Doi poeţi, unul al maturității, iar 
celălalt al preludiilor senectuţii îşi dau întâlnire în spaţiul ficţiunii 
lirice pentru a ne demonstra că îngemănarea lor stilistic-ideatică 
este posibilă. 

Discursul poetic al lui loan Baban se organizează în jurul 
câtorva metafore pregnante, iterative, ale unor teme favorite, 
câteva identificabile şi în volumul precedent: rădăcinile noastre 
ancestrale, strămoşii, dăinuirea românească milenară, satul ca 
matrice spiritual-afectivă esenţială, istoria ca metaforă a existenţei 
în veac, nostalgia purității infantile, anotimpurile, iubirea târzie, 
solitudinea, dedublarea, ţăranii, casa bătrânească ş.a. Nu lipsesc 

toposul urban strecurat în volute umoristice (Cotidiană) şi 
presentimentul aburos al vârstei a treia (Ce importanță are?). 
Umbrele uriaşe ale lui Arghezi, Blaga şi Nichita Stănescu trec 
evanescent peste unele pagini. Poetul ştie să-şi strunească verbul, 
cuvântul se unduieşte subtil în miezul ideii poetice, stăpânit fără 
ostentaţie şi eliberat exact atât cât este necesar. Pericolul 
aridităţii, al truismelor, al pasului pe loc este depăşit cu 
dezinvoltură, autorul găsind adesea rezolvări dintre cele mai 
fericite, cristalizate în versuri memorabile: “şi taurul negru gonea 
printre stânci / priponit de genunchiul zării sihastre / şi oriunde 
căuta o scăpare / întâlnea o capcană-n privirile noastre” (Vis); 
“Ursitoarelor, / nu întrebaţi unde merg / dezbrăcat de toate 
grădinile... / cărările toate au un singur sfârşit...” (Nu întrebaţi); 
“tăcerea e singura veșnicie posibilă” (Tăcere); “cine te-a durat din 
fum şi ceaţă / pentru o clipă în acest noian, / cine te păzeşte şi te- 
adoră, / cine-i fericitul castelan?” (Năluca); “îţi mai spun să te 
îmbraci cu jeratic / şi să vii diafană şi castă, / că la noapte voi veni 
fantomatic, / să te cer desuet... de nevastă” (La noapte voi veni); 
“mă zbat între ce este şi ce nu este / între certitudini şi poveste” 
(Ambiguitate). 

loan Baban face cu Ispite lirice un pas înainte în sensul 
complexităţii netrucate şi neostentative şi al adâncirii motivelor 
predilecte. Nu putem spera decât că în viitor ne va oferi structuri 
poetice remarcabile în măsură să ratifice un destin”. 


TEODOR PRACSIU, cuvânt înainte la loan Baban, Ispite 
lirice, Editura Junimea, laşi, 2000. 


“La porţi de vis” bate şi loan Baban cu volumul Norii cu 
melancolii (Editura Junimea, laşi, 1999), cu o prefaţă de 
Teodor Pracsiu, din care aflăm că — datorită unor prea mari 
exigenţe artistice - , poetul vasluian, profesor la Liceul teoretic 
Emil Racoviţă, 'nu şi-a asumat riscul de a scoate la iveală 

volumul de versuri de debut”. Conformîndu-se dictonului latin 
(festina lente), loan Baban a aşteptat şi el, ca şi Serghie Bucur, 
clipa prielnică debutului editorial... 

Publicistic, loan Baban scrie şi publică versuri încă din a 
doua jumătate a deceniului al şaptelea, fără a se alătura nici 
uneia dintre grupările literare ale vremii... Conştient că 
'dintotdeauna / poeţii au avut un destin tragic”, în ciuda faptului 
că doar prin ei “sporeşte miracolul lumii', a preferat să-şi afle o 
deschidere spre “izvoarele cîntecului” — într-o lume în care vedea 
că 'planeta e bolnavă azi de toate — de cancer, de fiizie, de păcate' 
(Consternare) şi că mulţi dintre cei ce-au întrebat ce e poezia 
/.../ nu au găsit răspunsul. După modelul Sorescu, loan Baban 
cultivă valorile modern-tradiţionale (vezi: Brâncuşiană) şi — 
asemeni lui Geo Dumitrescu (cel din Libertatea de a irage cu 
pușca) — declară că ar fi ' un contemporan nefiresc / al războiului 
de şapte ani, / al războiului de o sută de ani / şi al tuturor 
războaielor lumii / de la începuturi pînă azi' (Mediiaţie banală). 
loan Baban urmăreşte să reţină în vers doar 'un strop de veșnicie / 
ca să rodească în anii ce vor veni / într-un lan / al etenităţii...! 
(Gînd curat). Sentimentul specific al poeziei sale e cel de dor, 
îndeosebi dorul de-acasă, unde-ar dori să se întoarcă ' să mai 
plîngă / ... / lîngă troiţa din marginea satului! , regăsindu-se în 
universul rustic... Ca şi Platon, poetul visează la ' o republică a 
poeților / ... / o ţară fără urit, fără neadevăr / fără nedreptate, / 
fără sărăcie... (O ţară nepereche). 

Discursul său îndrăgostit este, de fapt, chemare 
adresată partenerei de cuplu să navigheze împreună în 
melancoliile sale, dar şi aşteptare: ' Te aştept / să vii îmbrăcată 
în alb / să nu se vadă / venind înspre mine / decît nişte ochi foarte 
mari" (Anotimpul de vis...). 

La mică distanţă de acest volum se situează cel de Ispite 
lirice (Editura Junimea, laşi, 2000), de fapt o addenda la cel de 


debut — după modelul tot al lui Sorescu — socotind de bun augur 

să se reîntoarcă şi să rătăcească ' prin cuvinte! ... ' împovărat de 
melancolii nefireşti! , în ciuda faptului că pe ' drumul său se- 
aşează baricade / obstacole multiple împiedicîndu-l să treacă 
hotarul, unde nu se cade, / într-un tărâm cu totul nefiresc! (Sunt 
un neştiutor) — cel al poeziei ' singura ecuaţie / care nu a fost / şi 
nu va fi / nicicînd rezolvată! (Algebră). 

Apar în acest al doilea volum şi alte motive, precum cel al 
dublului (' mereu se află alături cineva / şi ne păzeşte clipa! ) al 
stării de ambiguitate (' între certitudini şi poveste / ... / între 
fulgerare şi-o părere! - Ambiguitate I-II, dar şi cel al stării 
naturale de irăncăneală: trăncănim mereu, după tipic, / despre 
toate şi despre nimic.... 

Părerea mea este că poetul ar trebui să-şi mai amîne 
publicarea de noi culegeri, în evoluţia sa de pînă acum simţindu- 
se nevoia — aşa cum însuşi poetul se exprimă - de altfel de 
uitătură (Nu mă cunosc). 

SIMION BĂRBULESCU, Debuturi editoriale la sfirşii de 
mileniu, în Convorbiri literare, anul CXXXIV, nr. 12, 
decembrie 2000, p. 38. 


“O tânără distinsă (prea tânără chiar) felicitând glumet pe- 
un coleg pensionar, cu prilejul zilei de 1 lunie a.c., formula 
genial pentru viaţă şi literatură (îndeosebi pentru proză) ideea că 
“e mai bine bătrân tânăr, decât un tânăr bătrân”. Auzindu-i 
sentinţa, am făcut ochii mari şi-am înscris-o, fără ezitări, în lista 
incompletă a frumoaselor deştepte. Am înscris-o şi-am uitat-o. La 
câteva zile după, când am terminat din două suflări cartea 
prozatorului loan Baban - Tărâmul interzis -, mi-am amintit 
sintagma distinsei tinere şi-am găsit-o potrivită stării mele de 
după citire... 

Eram cu sufletul sus de tot, suspendat, surprins de autorul 
pe care îl cunoaştem (credeam eu) bine şi pe care, mărturisesc, 

pentru că-i om la locul lui, îl pusesem şi eu (în mintea mea) tot la 
locul lui. Adică în rafiul Doi!... lată, însă şi că, prin acest 
Tărâm(ul) interzis, m-am înşelat: loan Baban mi-a dat peste 
mână (nu peste ochi) cu o carte de rafiul Întâi. O carte în proza 
românească actuală, în care nu se mai fac exerciţii de tot felul şi 
speculaţii 'abisale” , nu mai apar 'fructificări” din avort ori din 
lecturi mai mult sau mai puţin (ne)digerate, ce vor să asigure 
deliciul unor cititori (pr)elevaţi din prezentul atât de favorabil 
artei şi literaturii, după atâta Dictatură... 

Am în faţă, pe masă (că n-am birou), dincolo de coperta 
nuanţată în roz înşelător, o carte de proză, un roman — carte de 
dragoste (şi oarecum politic, în partea de pe margine) de o forţă 
greu măsurabilă (nici o exagerare în vectorul cărţii!). În esenţă, 
am dinainte un real problematic, subliniat cu talent, într-un text 
narativ, de o excelentă construcţie a frazei, derivată cu stil, dintr- 
un conţinut autentic şi etern. 

loan Baban este în cartea lui un Povestitor (cu majusculă) 
care s-a hotărât s-o rupă cu căutările pe la alţii şi s-a întors la el. 
Şi-a dat deoparte împiedicările şi bombănelile, şi pleonasmele de 
intersecţie, şi-a refuzat “intelectualizarea” frazei cu gogoşi, s-a 
hotărât să cheme, la bara Tribunalului suprem al valorilor 
artistice, marea învinuită a omului... Dragostea ca discurs 
primitiv, pre şi metalingvistic, poveste în desfăşurare şi-n reluare 
conţinut. 

Îmi este limpede faptul că nu-mi este (de mult) străină 
ideea că viaţa nu poate fi altceva decât o variabilă aleatorie, în 
care o anumită valoare (fără noroc) are şansa aproape de zero. Şi 
Dragostea, ca valoare ordonatoare în destin, se supune 
principiului. 

În acest sistem plasată, cartea lui loan Baban este un 
succes de autor; “victoria” autorului rezultă din developarea 
eşecului cu plurisemantica lui. Înălţimea acestui roman de 


dragoste nu stă într-un final de fericire ' până când moartea ne va 

despărţi” , ci în verosimila înfrângere hotărâtă de orice început 
vulnerabil. Este o carte care închide eşecul în dramă, un roman 
în care moartea îşi are asigurată normalitatea. 

Personajele cărţii?!... Ei, trebuie să spun că, la început, 
acestea nu mi-au plăcut, m-au iritat chiar, păreau să-şi poarte 
provincia în croială. Cum poate fi cusută bine, când ai croit-o 
prost?! Aveam, fără voie, o prejudecată, prin raportare la fiinţe şi 
nume reale; antroponimele folosite de autor, numai cât le aud, 
îmi aduc în minte mediocritatea, până şi structura fonetică a 
numelor şi prenumelor (mai ales a prenumelor) mă aruncă într-o 
geografie a nulităţilor umane. Eram alarmat de un posibil agresiv. 
El — mediocru şi înclinat spre aburirea cu parfum de prune, Ea — 


' importantă! , uşor paranoică şi certată 


bondoacă, agitată, 
definitiv cu trestia şi formele catifelate care nu vor să-ţi iasă din 
amintire... 

Drumul lecturii însă mi-a spulberat prezumţia!... 
Am mai citi de acelaşi autor şi alte proze (şi poezii, şi articole şi 
chiar compoziţii cu caracter special). Nici nu vreau să mă mai 
gândesc la ele. Dacă le-a scris, le-a scris! Treaba lui... Romanul 
Tărâmul interzis (să fie oare Tărâmul Fericirii?!) despre care 
fac şi vreau să fac (judecătorească) vorbire, se rupe de tot ce-a 
fost şi se înalţă, iar celelalte se pitesc prin rafturi de prieteni şi 
colegi care, de, sunt oameni, nici nu s-au prea repezit în ele, nici 
nu le-au respins, ori poate le-au citit numai pe jumătate şi cam 
atât. N-am spus. N-am scris... 

Printre puţinii care au intuit devreme prozatorul a fost 
T.P.- profesor, publicist şi autor de cărţi - , el a scris, zicând de 
bine, alegând cuvântul bun şi blând, aşezat între credinţă şi 
adevăr. Eu, puţin ambivalent ca totdeauna, eu, care văd cu 
teamă întregul, dar sunt atent la detaliul ' parşiv! , n-am scris 
atunci. O fac azi, după ce am umblat prin cele peste trei sute de 
pagini ale romanului (cred că aceasta este mărimea inerentă şi 


aproape ideală a speciei) şi mărturisesc, de bună voie, bucuria că 

scrierea şi scriitura lui loan Baban l-au scos irevocabil pe autor 
din şirul atributelor comune: profesor, om informat, intelectual 
instruit (nu T.R.) şi l-au plasat într-un loc cuvenit celor aleşi 
dintre cei chemaţi. Prin acest roman (în alte împrejurări, valoarea 
acestei cărţi l-ar fi făcut membru al U.S. şi nu într-o filială 
obscură!) loan Baban intră vertical între aceia (puţini) care dau în 
temă cu Verbul, acced matur şi distins, serios şi exemplar, 
îndrăznind şi reuşind sa forţeze, frumos şi singular, memoria 
reflexivă întru (ne)imposibila întoarcere... 

Mă uit la Cartea abia citită şi-aş vrea, dacă voi mai avea 
timp, s-o mai citesc o dată (şi-odată). Nu stiu! Oricum, o număr 
printre cărţile la care te poţi întoarce... Şi iar îmi vine în minte 
sintagma acelei tinere distinse (R.D., inițialele pot fi, la o adică, 
sub semnul ficţiunii) cum că ' decât un tânăr bătrân, mai bine un 
bătrân tânăr! . Am schimbat, din grabă, ordinea propoziţiilor, dar 
faptul nu schimbă nimic. 

Autorul acestui roman simte ca un om tânăr şi-şi 
proiectează simţirea, ca-ntr-o toamnă târzie, un matur înţelept. 
Prin Tărâmul interzis, prozatorul I.B. probează că Dragostea 
poate fi o victorie tristă în stare să treacă, într-un eşec purtat cu 
demnitate, uşor amar, de dulcea pasăre a tinereţii. 

Cu această carte, loan Baban poate să spună şi-l credem pe (şi 
prin) cuvânt că, la început, a fost cuvântul şi credinţa. Credinţa în 
puterea cuvântului pus în slujba Înaltului. 

Cu îndemnul la lectura acestei cărţi, ajungem la punct.” 

GHEORGHE CAPŞA, loan Baban lansează Tărâmul 
interzis în Adevărul, anul XII, nr. 27, 7 iunie 2001, p. 6. 


“Un simplu amator de literatură a dat impresia, multă 
vreme, că este profesorul loan Baban, frecventator al cenaclurilor 
vasluiene. Cine-ar fi crezut, din exterior, că profesorul îşi lua 
pasiunea în serios şi că robotea răbdător la o operă condamnată 


să rămână mult timp în sertar? lată-l acum autor a cinci volume 

tipărite, ca poet şi prozator, anunțând alte şase, în perspectivă de 
apariţie: Dincolo de bine şi de rău (proză scurtă, Editura 
Cronica, laşi, 1998), Norii cu melancolii (versuri, Editura 
Junimea, laşi, 1999), Ispite lirice (versuri, Editura Junimea, 
laşi, 2000), O istorie ciudată (proză scurtă, Editura Timpul, 
laşi, 2000), Tărâmul interzis (roman, Editura Timpul, laşi, 
2001). 

Când cineva ajunge la roman, nu mai e de glumă şi 
impresia de amatorism păleşte. Cu acest sentiment m-am 
aventurat în lectura romanului Tărâm interzis, redactat, după 
precizările autorului, între anii 1985-1988. Deci, literatura de 
sertar, având perspectiva fie a unei revelații, ca în cazul unor 
cărţi semnate de I.D. Sârbu, fie a unei impresii de învechit. 
Despre romanul lui loan Baban nu s-ar putea spune nici una, nici 
alta şi se cuvine a fi judecat la rece. Deşi nu străluceşte din punct 
de vedere stilistic, Tărâmul interzis, îmi dezvăluie un prozator 
care stă foarte bine pe propriile picioare, scrupulos şi robace, 
mânuind cu profesionalism posibilităţile naraţiunii 'clasice! , 
simţul epic fiind rediscutabil, într-o construcţie, coerentă, dusă cu 
bine până la capăt. Impresionează la loan Baban 'egalitatea! cu 
sine însuşi, păstrând imperturbabil acelaşi ton 'neutru” faţă de 
drama personajelor, chiar dacă adesea fraza e convenţională şi 
protagoniştii tind să-şi comenteze viaţa în reflecţii care sunt ale 
autorului. 

Din punct de vedere al cenzurii comuniste, romanul ar fi 
putut să apară, minus unele observaţii critice la adresa economiei 
centralizate, cu previziunea iminentului dezastru, în consonanţă 
cu dogmatismul şi lipsa de caracter ale unor personaje din fauna 
activiştilor de partid precum Manea, Bărbuţă sau Burdulea. 
Tărâmul interzis nu rezistă la lectură din pricină că ar fi fost o 
carte 'curajoasă” , specifică disidenţei, ci fiindcă autorul reuşeşte 
să surprindă o dramă existenţială pe fondul unei societăţi 


mediocre, ce-i drept, dar care nu e singura vinovată de destinul 

personajelor. Finalmente, drama iubirii dintre Firica şi Doru se 
transformă în melodramă, prin reîntâlnirea protagoniştilor după 
16 ani şi prin îmbolnăvirea de cancer a femeii. Tărâmul 
interzis este o poveste de dragoste, un bildungsroman şi o 
panoramă a societăţii româneşti industrializate planificat, acţiunea 
petrecându-se într-o întreprindere din oraşul Alexandria. Doru, 
un tânăr absolvent dintr-un liceu bârlădean, nu reuşeşte la 
facultate şi nemaiputând suporta reacţia familiei (îndeobşte a 
tatălui) şi a prietenei sale Livia, pleacă de acasă, fără ştirea 
părinţilor, împreună cu Vasile, aflat în aceeaşi situaţie. Tinerii 
ajung pe un şantier, în Alexandria şi aşa începe aventura vieţii lui 
Dorin Hoarţă. În centrul atenţiei, stă dragostea dintre Dorin şi 
Firica, administratoarea căminului de nefamilişti, care îi cazase 
pe cei doi. Firica este mai în vârstă cu zece ani decât Doru şi 
fiindcă este pătrunsă de sentimente adevărate nu vrea să devină o 
povară în calea vieţii tânărului. Împlinirea iubirii dintre cei doi, în 
consecinţă, devine un tărâm interzis, dar la antipodul primului 
eşec sentimental, cel dintre Dorin şi Livia. Firica încalcă legea 
egoismului feminin, declanşând o dramă îndelung mocnită, de 
care, în definitiv, nimeni nu se face vinovat. Meritul autorului e 
de a mânui cu abilitate şi discreţie evoluţia psihologică şi socială 
a acesteia. La plecarea în armată, Dorin şi Firica trăiesc o 
săptămână de pasiune ardentă, iar ea rămâne însărcinată. Pentru 
a nu-i încurca 'viitorul”, Firica abandonează relaţia, dispărând 
din viaţa lui Dorin. Acesta urmează facultatea şi se reîntoarce ca 
inginer în întreprinderea din Alexandria, devenind, în cele din 
urmă, directorul fabricii. Profund marcat de aventura cu Firica, 
nu se căsătoreşte, deşi este un exemplar masculin ideal, 
inteligent, chipeş, cu simţ moral. La rândul ei, Livia ajunge 
medic, se desparte de primul soţ şi vine, întâmplător, în aceeaşi 
întreprindere cu Dorin, pe care încă îl mai iubeşte, dar relaţia 
dintre cei doi nu trece de un anume prag şi femeia ajunge în 


braţele doctorului Ludovic Farcaş, în timpul cursurilor de 

perfecţionare profesională. Firica îşi creşte băiatul, pe Cornel, în 
Râmnicu Sărat. Elev eminent, în clasa a IX-a participă la 
olimpiada de matematică, în oraşul Alexandria, unde obţine locul 
al II-lea pe ţară. Aici, olimpicii sunt primiţi de directorul Dorin 
Hoarţă şi, respectiv Cornel îi atrage atenţia prin figura care i-o 
evocă pe Firica Patrichi. De-atunci, se va produce reîntâlnirea 
dintre cei doi, dar e prea târziu, fiindcă Firica e bolnavă de 
cancer, în ultima fază şi moare. Melodrama e convingătoare şi 
are reverberaţii în sufletul cititorului. Tărâmul interzis se 
încheagă misterios din talentul de povestitor al lui loan Baban. O 
poveste credibilă, omenească, simplă, cu personaje care-şi trăiesc 
convigător destinul. Ce se poate cere mai mult de la un roman 
tradiţionalist, dar pe care îl receptăm, fatalmente, prin universul 
simulacrelor postmoderniste?” 
THEODOR CODREANU, Povestea tărâmului interzis, în 

Adevărul, anul XII, nr. 85, 14 august 2001, p. 6. 


“ Afirmat recent ca scriitor, dar deja autorul unei opere 
cuprinzând mai multe volume de poezie şi proză, loan Baban a 
publicat de curând Tărâmul interzis, un roman de dragoste, 
dar în egală măsură unul politic şi filosofic, încadrabil în 
categoria romanului total, după sintagma pusă în circulaţie mai 
demult de Eugen Simion. 

Structurată în două părţi, cartea urmăreşte încercările de 
a-şi face un rost în viaţă ale lui Dorin Hoarţă, un tânăr bârlădean 
absolvent de liceu, respins la admiterea în facultate şi ajuns, prin 
capriciile soartei, din oraşul său natal tocmai în Alexandria, ca 
muncitor pe un şantier, de unde va pleca apoi în armată, pentru 
satisfacerea stagiului militar. Însă pe primul plan în această primă 
parte a romanului, desfăşurată pe la începutul anilor '70, se 
plasează o iubire care iese din tiparele comune, angajându-l pe 
protagonist şi pe Firica, o femeie cu zece ani mai în vârstă decât 

el, aflată la balzaciana etate de 30 de ani. În ciuda 
convenienţelor şi a prejudecăţilor curente, cei doi se apropie 
treptat unul de celălalt până la totala dăruire reciprocă, dar 
numai pentru a trăi mai intens fiecare drama despărțirii 
ulterioare, deteminate de factori obiectivi, dar mai ales subiectivi, 
despărţire previzibilă de altfel din punct de vedere literar. Avem 
astfel o reeditare, între alte coordonate, a eternei iubiri 
incompatibile (imposibile, interzise), dramă ilustrată de cupluri 
precum Romeo şi Julieta, Gurov şi Anna Sergheevna (din 
remarcabila nuvelă cehoviană Doamna cu cățelul) sau Allan şi 
Maitreyi din romanul lui Eliade. Desigur,  contradicţia 
apartenenţei familiale (Romeo şi Julieta) sau de rasă şi cultură 
(Allan şi Maitreyi) este înlocuită aici de o aparent mai blândă 
nepotrivire de vârstă (iubita care poate fi aproape mama iubitului 
ei), dar nu mai puţin dramatică în plan existenţial. 

Derularea firului epic reia, în a doua parte a romanului, 
după un hiatus cronologic de circa 15 ani, cu un Dorin realizat 
pe plan profesional şi social; absolvent de facultate după armată, 
inginer, apoi director al întreprinderii pe şantierul căreia lucrase 
cândva ca simplu muncitor, protagonistul nu este tot atât de 
realizat în viaţa sa particulară, pentru că după despărţirea de 
prima iubită nu a mai găsit în sine motivaţia sufletească de a-şi 
reface viaţa alături de altă femeie: 'Inima lui îşi consumase 
întreaga energie şi nu-i mai rămăsese nimic de dăruit altei femei! 
(p. 177). În această situaţie, reapariţia Liviei, prietena din anii de 
liceu, ca medic repartizat în acelaşi oraş, nu mai poate prilejui 
decât o iubire de tip rezidual, şovăielnică, palidă în comparaţie 
cu marea iubire de altădată, încheiată şi ea printr-o despărțire. În 
plus, eroul pierde definitiv şi pe Firica, regăsită şi apoi răpusă de 
o boală necruțătoare. 

De altfel, printr-o răsturnare de schemă, romanul politic 
trece pe primul plan, iar cel de dragoste i se subsumează. De pe 


poziţiile unui intelectual cu vederi umaniste şi democratice, care 

nu ar fi respins nici o serioasă restructurare a vechiului sistem, 
dacă acest lucru ar fi fost posibil, pentru a-l face funcţional, 
autorul supune unui necruţător rechizitoriu perioada anilor '80 
cu precădere, şi prin aceasta romanul îşi adjudecă meritul de a 
contribui la destrămarea unuia dintre cele mai persistente 
mituri postdecembriste — cel al vieţii prospere de pe vremea 
lui “nea Nicu” (expresie a memoriei selective sau a amneziei 
colective). 

Astfel, autorul ne ajută să rememorăm, că ne place ori nu, 
toate tarele, toate disfuncţionalităţile (ale regimului ceauşist, ale 
sistemului), precum birocraţia atotstăpânitoare, simulacrul de 
democraţie din organizaţiile politice şi obşteşti, centralismul 
sufocant, intruziunea politicului în economie cu preţul măririi 
decalajelor faţă de ţările dezvoltate şi al scăderii nivelului de trai, 
cultul întreţinut în jurul conducătorului, în forme din ce în ce mai 
aberante, înlocuirea unor demnitari comunişti mai luminaţi cu 
politruci dogmatici şi incompetenţi, fără a se trece cu vederea nici 
aspecte precum lucrul de mântuială în întreprinderi (surprins 
într-un memorabil episod din cap.X), construcţia de fabrici lipsite 
de piaţă de desfacere sau de materii prime, cu consecinţa 
producţiei de stoc, a diminuării retribuţiei sau a trimiterii 
muncitorilor în concediu fără plată (formă de şomaj mascat): 
'Sindicatul, comisiile tehnice de avizare... erau încremenite într-o 
birocraţie suprasaturată" (p. 180); 'Industria nu se face cu lozinci", 
afirmă Sorin Avram, un ministru destoinic, şi tot el: 'mai bine am 
elibera şi am stimula minţile agere, spiritul creator! (p. 241); 
'imobilismul cuprinsese prea multe structuri ale puterii politice! (p. 
322), cu un cuvânt ţara era înfundată până la gât în stagnarea de 
tip brejnevist: 'de ani de zile tot batem pasul pe loc! (p. 180). În 
ce priveşte starea de spirit a oamenilor, ea este succint şi relevant 
diagnosticată în următoarea frază: 'Oamenii se distrau pe seama 


sloganurilor, râdeau, dar era multă amărăciune în râsul lor! (p. 


235). 

Sunt multe pagini antologice în cuprinsul cărţii. 
Menţionăm doar episodul  conversaţiei dintre muncitorii 
nemulţumiţi de diminuarea retribuţiilor pentru produse de 
proastă calitate, unde diferiţii inşi sunt nişte “voci! ale unui 
personaj colectiv, dezvăluind aspecte hilare prin grotescul şi 
absurdul lor; astfel, la un colos industrial din nordul Moldovei, 
unde “intră atâta materie primă câtă răutate intră în iad' 
muncitorii, ducând lipsă de comenzi şi neavând din ce-şi lua 
salariul, 'au fost nevoiţi să aducă bani de acasă ca să achite 
avansul (!!) şi vocea auctorială intervine în notă ironică: "Având 
în vedere şi luând în consideraţie că munca este o onoare... 
onoarea se plăteşte, fraților!" (p. 233); iar în acelaşi capitol, situat 
la nivelul superior al artei prozatorului, demascarea 'organelor' 
care îi ţine sub control pe cetăţeni ia forma unei inedite şi 
savuroase naraţiuni alegorice: "Sunt unii care în ultima vreme 
studiază foarte serios folclorul..., că ăştia nu au aflat că folclorul 
are un caracter anonim şi colectiv, vor neapărat să ştie autorii 
autentici... Ai auzit de anchetele folclorice? Adică îţi pune niste 
întrebări şi prima este: de unde, de la cine ai auzit-o?" 

Nu în ultimul rând, Tărâmul interzis este un substanţial 
roman filosofic, excelând prin numeroasele şi în genere 
judicioase consideraţii cu valoare aforistică despre dragoste, 
viaţă, moarte, suferinţă, eşec şi speranţă, sensul ultim al 
existenţei, temeiurile unei existente morale, familie, iubire 
maternă (de menţionat aici deosebita consideraţie a autorului faţă 
de femeie şi maternitate), libertate individuală (văzută de 
protagonist ca o simplă 'himeră') şi multe altele, peste toate 
primind ideea Destinului care ne înalţă, ne conduce şi în final ne 
prăbuşeşte pe toţi, cum însuşi protagonistul o afirmă la un 
moment dat: 'Viaţa noastră e o jucărie a destinului, precum 
paharul acesta din mâinile mele!. În mod consecvent şi 
programatic ideea de destin este inclusă în incipit ('Cât de 


întortocheaiă este viaţa omului...!), ca şi în final ('Viaţa îşi urma 

cursul ei întortocheal...'), cele două mari paranteze întrea care se 
cuprind atât personajele, în frunte cu protagonistul, acest alt prin 
Mâşkin al literaturii noastre, cât şi o complexă experienţă de viaţă 
şi de gândire a autorului însuşi.” 

DANIEL DRAGOMIRESCU, Un roman despre destinul 
unui tânăr bârlădean, în Păreri Tutovene, nr. 570, 25 sept. - 1 
oct. 2001, p. 7. 


“Este vorba despre debutul literar al prozatorului loan 
Baban cu un volumaş de proză scurtă, intitulat Dincolo de bine 
și de rău — publicat la Editura Cronica, laşi, 1998 -— care 
cuprinde cinci povestiri, de dimensiuni variabile, cu o tematică 
diversă şi relatate în registre narative diferite, în măsură să ateste 
realele disponibilităţi creatoare ale autorlui lor. De la bun 
început, mărturisim că textele cuprinse în acest volum ne-au 
captat interesul artistic, nu numai prin problematica existenţială 
implicată, ci şi prin darul de povestitor, născut iar nu făcut, al 
prozatorului, moldovean getbeget, din stirpea inconfundabilă a 
scriitorilor acestor meleaguri. Regretăm că, multă vreme profesor 
de limba română, a început atât de târziu să-şi exercite pana de 
scriitor şi ar fi păcat dacă s-ar opri la ceea ce ne-a dat în acest 
volum şi nu ar continua în a scrie texte de o mare întindere şi 
complexitate. 

Spuneam că acest volum de debut cuprinde naraţiuni 
inspirate din medii sociale diferite proiectând imagini ce se rețin 
prin pregnanţa lor artistică. lată, spre exemplu, chiar scurta 
naraţiune care deschide volumul, intitulată Un bulgăre de zăpadă. 
Atmosfera degajată este una gorkiană, surprinzând cu mare 
economie de mijloace un aspect zguduitor al mizeriei cronice din 
zonele periferice ale unui orăşel de provincie, cu oameni 
handicapati economic, social, fizic şi moral. Scenele relatate, într- 
o notă de crud realism, coşmaresc am putea spune, ating, uneori, 

limitele miraculosului şi ale absurdului: un ins decrepit, abrutizat 
de sărăcie, îngheţat, sub forma unui bulgăre de zăpadă, care, 
adus cu greu, prin rostogolire, în casa lor mizerabilă şi pus la ' 
păstrare” după soba neîncălzită, peste câteva zile, dezmorţindu- 
se, se ridică în capul oaselor, spre stupefacţia şi spaima celor ai 


Ia 


casei şi pleacă ' să bea o ţuică” , pentru că ' îi ardea sufletul nu 


' cu faţa spre icoane), 


alta” , lăsându-i pe cei din jur întorşi 
zicând încet şi cucernic: ' Doamne, apără şi păzeşte!!. Sau în 
povestirea Bombele lui Fronea, ceva mai amplă, cu vădit caracter 
memorialistic, care evocă scene din zilele următoare ruperii 
frontului de la laşi, în cel de-al doilea război mondial, când 
muniţiile rămase peste tot sfârtecă multe vieţi şi mutilează mulţi 
copii. Detonarea de către nişte copii a unor bombe rămase 
neexplodate, soldată cu pulverizarea în neant a doi băieţandri 
mai îndrăzneţi, este povestită cu multă îndemânare, în care 
suspansul, abil folosit, joacă un rol însemnat în conturarea 
dramatismului întâmplării. O foarte bună povestire este amplul 
text intitulat Ultimul ţăran. Întâlnim aici, cu talent evocat, 
universul rustic al vieţii satului modovenesc, al cărui mod de 
viaţă, tihnit, este dramatic bulversat de schimbările violente 
petrecute odată cu colectivizarea forţată a agriculturii, în anii 
comunismului. Drama înstrăinării, a dezrădăcinării din starea 
firească (ancestrală) a modului de a vieţui, de a gândi şi de a 
simţi a ţăranului român este foarte bine şi emoţionant 
transfigurată în personajul Anton Măgureanu, ţăranul cu o casă 
de copii, ajuns la bătrâneţe şi care se sfârşeşte mai mult de răul 
desprinderii de rosturile fireşti ale gospodăriei lui tradiţionale 
decât de acela al însingurării şi al bolii trupului. 

În cele trei povestiri menţionate, prozatorul foloseşte cu 
real talent, tahnica discursului narativ clasic, în naraţiuni 
structurate riguros, cu momente bine marcate, de la expoziţiune 
la intrigă, până la deznodământul credibil psihologic şi artistic. Se 
impune observaţia că prozatorul stăpâneşte, surprinzător de bine, 

tehnica narațiunii lineare, folosind, cu precădere, figuri 
discursive precum: cronologia, elipsa, pauza (descriptivă şi 
eseistică), rezumatul (sau comprimarea timpului), scena 
(suprapunerea, prin dialog, a temporalității discursului şi a 
ficţiunii, prin stilul direct), perspectiva narativă omniscentă 
(auctorială). 

În celelalte două texte, Disputa şi Ancheta, scriitorul 
relatează scene din alte zone, cele oferite de viața din unele 
instituții de stat (fabrică, administrație) în care atitudinea 
naratorului, spre deosebire de celelalte naraţiuni, se distanțează 
printr-o ironie abia perceptibilă, intuibilă doar prin modul subtil 
de a povesti. Tehnica discursului, în cele două texte, este 
diametral opusă celei din povestirile anterioare. Autorul adoptă 
un stil narativ, indiscutabil modern. El renunţă la sintaxa narativă 
tradiţională, alcătuită din fraze, alineate precis marcate prin 
tradiţionalele mărci (punct la sfârşitul unităţilor sintactice, 
majusculele la început de propoziţii, fraze) şi adoptă un fel de 
relaxare în flux continuu (a la Joice), încât întregul text (sau 
capitol) apare ca o frază imensă, în care se întâlnesc, ca într-un 
adevărat mozaic, perspectiva auctorială, cea internă şi cea 
externă, apoi discursul reprodus (direct), discursul transpus 
(indirect şi indirect liber), stilul narativizat (povestit), încât o 
delimitare netă între autor — narator — personaj e cam dificil de 
operat, ceea ce nu e un minus, ci, dimpotrivă, un aspect de 
subtilitate discursivă, care  ambiguizează şi, totodată, 
problematizează partitura. Spațiul nu ne permite o exemplificare 
a celor menționate, dar efectele obținute printr-o asemenea 
tehnică de relatare sunt, indiscutabil, pozitive din punct de 
vedere artistic. 

Nu ne rămâne, în încheierea acestor sumare notații de 
cititor, decât să menţionăm, încă odată, că, prin scurtele naraţiuni 
din volumul său de debut, Dincolo de bine şi de rău, loan 


Baban ne-a dat dovada talentului său literar şi că este de dorit 

din partea sa realizarea de noi izbânzi pe tărâmul creaţiei literar 
artistice”. 

CONSTANTIN PARFENE, Un debut editorial promiţător, 
în Prutul, anul Il, nr. 4, aprilie 2002, p. 8. 


“Aflat la al şaselea său volum de versuri, loan Baban 
reuşeşte, prin această antologie de autor, Neguțătorul de 
drum, să-şi contureze un univers liric propriu şi un stil. 

Poeziile, calm descriptive, declanşând o anume pace 
interioară, se derulează molcom fără asperităţi. ' Curând va creşte 
iarbă pe zăpadă / şi zeii toţi vor fi crucificaţi... / ne vom întoarce-n 
propria ogradă / mai neîmpliniţi şi mai blazaţi! (de remarcat nota 
baladescă, adesea trimițând la Radu Stanca şi Stefan Augustin 
Doinaş) (Poveste bizară, p. 112). loan Baban îşi construieşte 
poemele cu trudă deşi: " Aş fi vrut să fie poate mai uşor / cînd 
intrase-n strană un stol de tăcere / şi pe ceruri noaptea se oprea-ntr- 
un nor / aştepiînd să vină ultima-nviere' (Ultima înviere, p. 
110). Poezia de introspecţie a unor universuri mute rămâne 
teritoriul cel mai drag lui loan Baban. În poezia Chemare (p. 
74) autorul spune: ' Visătorule, destăinuie fără sfială / toate 
bucuriile prin care vom trece / în marea călătorie / la bordul 
miraculosului vas...// nu trebuie să ne ascunzi nici o taină, / vrem 
să ştim cât de albastră e zarea, / cît hotarul vom cuprinde cu 
privirea / şi cam cît de eterni vom fi / adunaţi sub aceeaşi iubire! . 

lată întrebarea pe care autorul o cultivă cu obstinaţie, dar 
la care nu va putea să ne dea un răspuns: Cam cît de eterni vom 
fi. Doar măria sa cititorul va şti să ne descopere de sub cenuşa 
timpului şi să răzuiască încet colţişorul de eternitate destinat 
pentru fiecare din noi”. 

EMILIAN MARCU, vitrina cărţilor, în Convorbiri 
literare, anul CXXXIX, nr. 7, iulie 2005, p. 136. 

“loan Baban este un autor harnic şi consecvent, cu o 
prezenţă activă în viaţa culturală şi literară a meleagurilor noastre 
moldave. Anotimpul imposibilei iubiri (Editura Timpul, laşi, 
2005) este al doilea roman pe care autorul îl publică în decurs 
de câţiva ani. Conceput cu aproape două decenii în urmă şi ţinut 
prea multă vreme în sertar, romanul îşi propune, în mod 
ambițios, să fie o radiografie larg cuprinzătoare societăţii 
româneşti din ultimul deceniu al epocii totalitare, când paranoia 
ceauşistă devenise evidentă pentru orice român de bun simţ. 
Modernist în formă şi realist în conţinut, romanul se întemeiază 
pe un nucleu epic fără mari complicaţii. Revenit acasă după o 
detenţie politică într-un spital psihiatric, tânărul muncitor Toma 
Berdiu (despre care autorul declară formal că nu ştie nimic, 
respingând aşadar bănuiala că ar avea vreo slăbiciune pentru 
postura de autor omniscient) face întâmplător cunoştinţă cu o fată 
de moravuri uşoare (Irina), pe care, cu multă candoare, se oferă 
să o găzduiască în apartamentul său din cartierul bucureştean 
Titan. Ca şi Tărâmul interzis, faptele nu sunt localizate prin 
Moldova, aşa cum ar fi de aşteptat, ci undeva mai departe. De la 
bun început cei doi de dedau unor lungi confesiuni reciproce şi 
par să se potrivească precum sacul cu peticul. Dar, cu toate 
acestea, fata decide în cele din urmă să părăsească locuinţa 
binefăcătorului ei, tocmai pe când el începuse să se 
îndrăgostească mai temeinic de ea. Acest gen de subiect poate să 
ilustreze ideea că doar cine a suferit în viaţă este capabil să 
înţeleagă suferinţa altuia şi să-i ofere, în mod onest şi 
dezinteresat, o mână de ajutor. Toma Berdiu este, prin urmare, 
un generos din familia ilustră a unor personaje dostoievskiene ori 
mai degrabă prediene, cum este cazul, de pildă, cu Călin 
Surupăceanu din Intrusul. De altfel, o anumită intenţie 
ilustrativă este dezvăluită de autor chiar din motto-ul cărţii. 

Din alt punct de vedere, acest subiect apare mai mult ca 


un pretext literar. Recurgând la tehnica povestirilor în ramă, 

autorul ne poartă cu lejeritate prin viaţa protagonistului din 
fragedă copilărie şi până la maturitate, cu traumele şi cu 
încercările ei, ca într-un veritabil bildungsroman, şi derulează, în 
paralel, alte destine: al Irinei, al surorii şi al fratelui eroului etc. 
Fără să intenţioneze să facă, la modul balzacian, concurenţă stării 
civile şi fără să se implice prea mult în explorarea psihologiei 
insului citadin, precum moderniştii interbelici, autorul aspiră să 
prezinte o imagine globală a lumii comuniste româneşti de la 
finele anilor optzeci. În tratări mai largi ori mai eseistice, 
romancierul ţine să ilustreze teme precum colectivizarea, 
represiunea totalitară, prostul mers al economiei în socialism, 
mizeria traiului cotidian din România la sfârşitul 'epocii de aur” 
păstorite de geniul carpatin al lui nea Nicu Ceaşcă, degradarea 
învăţământului, utilizarea psihiatriei drept mijloc de represiune 
politică şi multe altele. 

Atent la aspectele morale, autorul plasează şi în paginile 
acestui roman o suită considerabilă de formulări sentenţioase sau 
aforistice, unele interesante, altele chiar originale, din care s-ar 
putea alcătui o întreagă antologie. Ele conturează un 
Weltanschanung de uz personal şi relevă implicarea sufletească a 
autorului. lată câteva: "Morala e în noi”, 'Omul e social, pentru că 
e om! (p. 15), 'Femeile, şi atunci când nu au experienţă, au 
fantezie" (p. 34), "Construirea comunismului în ţara asta este o 
prostie importantă! (p. 37), 'Se nasc şi oameni fără posibilităţi 
intelectuale” (p. 117). Foarte temerare, pentru epoca în care au 
fost aşternute pe hârtie, sunt şi consideraţiile despre "lucrătorii 
din Securitate, despre care ni se comunică într-un stil cronicăresc 
şi deopotrivă tranşant că... 'ei erau, într-adevăr, buricul 
pământului şi hălăduiau peste tot ca lupii în pădure! (p. 166). 
Asemenea observaţii ascuţite şi pertinente ar fi putut să-i asigure 
autorului, în epocă, o certă reputaţie literară, dacă nu s-ar fi 
interpus, desigur, cenzura şi gratiile vreunui penitenciar (ori azil 
psihiatric). 

O problemă pe care o ridică romanul ar fi utilitatea în plan 
strict estetic a digresiunilor narative. Multe digresiuni îşi au, 
probabil, rostul lor, altele ni se par, însă, mai puţin justificate, 
fiindcă au drept efect fragmentarea excesivă a materialului epic. 
Ne întrebăm, de exemplu, ce legătură au cu drama pe care o 
traversează protagonistul consideraţiile despre evrei (p. 294) ori 
dacă era cazul să se intercaleze între pagini un banc precum cel 
cu vajnicul ardelean Văsălie, căzut ('ţîpat”) în fântână etc. De 
altfel, autorul însuşi recunoaşte că abuzează uneori de digresiuni, 
atunci când notează cu simţ autocritic: "Dar să ne întoarcem de 
unde am plecat sau de unde am început s-o luăm razna, că aşa e 
omul, nu se poate abţine să n-o dea cât de cât pe de lături! (p. 
320). 

Cu Anotimpul imposibilei iubiri prozatorul loan Baban 
îşi reconfirmă ataşamentul pentru roman ca document complex 
de viaţă şi completează o operă literară de care nu se poate face 
abstracţie”. 

DANIEL DRAGOMIRESCU, Anotimpul imposibilei iubiri, 
în Adevărul Literar din Vaslui, anul |, nr. 3, 30 ianuarie 
2006, p. 4. 

